Але зыход можа быць і іншым. І тут настае чарга другога варыянта, як атрымаць сады Семіраміды ў сучасным беларускім горадзе. Калі вам адказалі, што на цяперашні перыяд сродкаў на закупку саджанцаў няма і ў планах на найбліжэйшы перыяд такія работы не прадугледжаны, вы можаце выступіць з прапановай самастойна азеляніць тэрыторыю двара, атрымаўшы дазвол ад ЖРЭУ. Калі вы марыце, каб дрэвы з'явіліся не ў двары, а ў грамадскім месцы: скверы, зялёнай зоне, парку, уздоўж дарогі — з прапановай неабходна звяртацца ў Зелянбуд раёна.